CELEX: 32021Y0827(01)
Language: hu
Date: 2021-08-06 00:00:00
Title: Az Európai Rendszerkockázati Testület határozata (2021. augusztus 6.) a nemzeti makroprudenciális politikai intézkedésekről az illetékes hatóságok által küldött értesítéseknek, valamint az ERKT véleményei és ajánlásai kiadásának koordinálására szolgáló keretrendszerről és az ERKT/2014/2 határozat hatályon kívül helyezéséről szóló ERKT/2015/4 határozat módosításáról (ERKT/2021/7) 2021/C 344/04

2021.8.27.   
               
               
                  HU
               
               
                  Az Európai Unió Hivatalos Lapja
               
               
                  C 344/4
               
            
         AZ EURÓPAI RENDSZERKOCKÁZATI TESTÜLET HATÁROZATA
         (2021. augusztus 6.)
         a nemzeti makroprudenciális politikai intézkedésekről az illetékes hatóságok által küldött értesítéseknek, valamint az ERKT véleményei és ajánlásai kiadásának koordinálására szolgáló keretrendszerről és az ERKT/2014/2 határozat hatályon kívül helyezéséről szóló ERKT/2015/4 határozat módosításáról
         (ERKT/2021/7)
         (2021/C 344/04)
         AZ EURÓPAI RENDSZERKOCKÁZATI TESTÜLET IGAZGATÓTANÁCSA,
         tekintettel az Európai Unió működéséről szóló szerződésre,
         tekintettel a pénzügyi rendszer európai uniós makroprudenciális felügyeletéről és az Európai Rendszerkockázati Testület létrehozásáról szóló, 2010. november 24-i 1092/2010/EU európai parlamenti és tanácsi rendeletre (1) és különösen annak 3. cikkére,
         tekintettel az Európai Rendszerkockázati Testület eljárási szabályzatának elfogadásáról szóló, 2011. január 20-i ERKT/2011/1 európai rendszerkockázati testületi határozatra (2)és különösen annak 20. cikkére,
         mivel:
         
                     (1)
                  
                  
                     Az ERKT/2015/4 európai rendszerkockázati testületi határozat (3) a nemzeti makroprudenciális politikai intézkedésekről az illetékes hatóságok által küldött értesítéseknek, valamint az Európai Rendszerkockázati Testület (ERKT) véleményei és ajánlásai kiadásának koordinálására szolgáló keretrendszert hozott létre. Ezeket a feladatokat az uniós jog, különösen a 2013/36/EU európai parlamenti és tanácsi irányelv (4) és az 575/2013/EU európai parlamenti és tanácsi rendelet (5) írja elő, és/vagy az 1092/2010/EU rendeletből következnek.
                  
               
                     (2)
                  
                  
                     2019. május 20-án elfogadásra került az (EU) 2019/876 európai parlamenti és tanácsi rendelet (6) és az (EU) 2019/878 európai parlamenti és tanácsi irányelv (7), amelyek módosították az 575/2013/EU rendeletet, illetve a 2013/36/EU irányelvet. Bizonyos, ezekkel bevezetett módosításokat – így az 575/2013/EU rendelet 124. és 164. cikkét, valamint a 2013/36/EU irányelv 131. cikkét érintő módosításokat – az ERKT/2015/4 határozatnak tükröznie kell a vélemények és ajánlások kibocsátására vonatkozó rendelkezések módosítása révén.
                  
               
                     (3)
                  
                  
                     Az ERKT/2015/4 határozatnak az értékelési csoport összetételére vonatkozó rendelkezései összefüggnek az 1092/2010/EU rendelet ERKT igazgatótanácsának és irányítóbizottságának tagságáról szóló vonatkozó rendelkezéseivel. E rendelkezéseket összhangba kell hozni az (EU) 2019/2176 európai parlamenti és tanácsi rendelettel (8) beiktatott, az igazgatótanács összetételével és a bankunióval kapcsolatos újabb intézményi változtatásokkal.
                  
               
                     (4)
                  
                  
                     E határozat célja továbbá, hogy kezelje az ERKT/2015/4 határozat azon rendelkezéseivel kapcsolatban felmerült problémákat, amelyek az idők során nem bizonyultak kellően pontosnak, és így eltérő értelmezések tárgyát képezik, vagy amelyek gyakorlati szempontból célszerűtlennek vagy túlzottan megterhelőnek bizonyultak, ideértve az értékelési csoport által a vélemények megszövegezése során követendő eljárásra vonatkozó rendelkezéseket.
                  
               
                     (5)
                  
                  
                     Az ERKT/2015/4 határozatot erre tekintettel megfelelően módosítani szükséges,
                  
               ELFOGADTA EZT A HATÁROZATOT:
         
            1. cikk
            Módosítások
            Az ERKT/2015/4 határozat a következőképpen módosul:
            
                        1.
                     
                     
                        Az 1. cikk (2) bekezdése a következőképpen módosul:
                        
                                    a)
                                 
                                 
                                    Az a) pont helyébe a következő szöveg lép:
                                    
                                                „a)
                                             
                                             
                                                az ERKT nemzeti makroprudenciális politikai intézkedésekre vonatkozó ajánlásai és véleményei a 2013/36/EU irányelv 131. cikkének (5a) bekezdésével, 133. cikkének (11) és (12) bekezdésével, illetve az 575/2013/EU rendelet 124. cikkének (2) bekezdésével, 164. cikkének (6) bekezdésével és 458. cikkének (4) bekezdésével összhangban;”
                                             
                                          
                              
                                    b)
                                 
                                 
                                    A b) pont helyébe a következő szöveg lép:
                                    
                                                „b)
                                             
                                             
                                                az ERKT/2015/2 ajánlás módosításai az értesítésben szereplő olyan további makroprudenciális politikai intézkedések felvétele érdekében, amelyek tekintetében a viszonosság biztosítása ajánlott, többek között a 2013/36/EU irányelv 134. cikkének (5) bekezdésével, illetve az 575/2013/EU rendelet 458. cikkének (8) bekezdésével összhangban;”
                                             
                                          
                              
                  
                        2.
                     
                     
                        A 2. cikk a következőképpen módosul:
                        
                                    a)
                                 
                                 
                                    A 7. pont helyébe a következő szöveg lép:
                                    
                                                „7.
                                             
                                             
                                                »vélemény«: az ERKT által a makroprudenciális politikai intézkedésre vonatkozó értesítés kézhezvételét követően a 2013/36/EU irányelv 131. cikkének (5a) bekezdésével és 133. cikkének (12) bekezdésével, illetve az 575/2013/EU rendelet 124. cikkének (2) bekezdésével, 164. cikkének (6) bekezdésével és 458. cikkének (4) bekezdésével összhangban kibocsátandó valamennyi vélemény;”
                                             
                                          
                              
                                    b)
                                 
                                 
                                    A 9. pont helyébe a következő szöveg lép:
                                    
                                                „9.
                                             
                                             
                                                »ajánlás«: az ERKT által többek között a 2013/36/EU irányelv 133. cikkének (11) bekezdésével, 134. cikkének (5) bekezdésével, 138. cikkével és 139. cikkének (3) bekezdésével, illetve az 575/2013/EU rendelet 458. cikkének (8) bekezdésével összhangban kibocsátandó valamennyi ajánlás;”
                                             
                                          
                              
                  
                        3.
                     
                     
                        A 4. cikk helyébe a következő szöveg lép:
                        
                           „4. cikk
                           Az ERKT nemzeti makroprudenciális politikai intézkedésekre vonatkozó véleményei és ajánlásai
                           
                              (1)   Ez a cikk az 1. cikk (2) bekezdésének a) pontjában említett véleményekre és ajánlásokra alkalmazandó.
                           
                           
                              (2)   A 2013/36/EU irányelv 131. vagy 133. cikke vagy az 575/2013/EU rendelet 124., 164. vagy 458. cikke szerinti értesítés kézhezvételekor az ERKT titkársága azt haladéktalanul, de legkésőbb a következő EKB-munkanap végéig a Darwinon keresztül benyújtja az igazgatótanács tagjainak és az értékelési csoportnak.
                           
                           
                              (3)   A (2) bekezdés szerinti értesítés kézhezvételétől számított öt EKB-munkanapon belül az igazgatótanács tagjai felvethetik érdemi aggályaikat az értesítésben szereplő makroprudenciális politikai intézkedés negatív externáliáival, így például a határokon átnyúló kedvezőtlen tovagyűrűző hatásaival kapcsolatban. A zökkenőmentes és hatékony eljárás biztosítása érdekében az igazgatótanács tagjai ezeket az érdemi aggályokat lehetőség szerint angol nyelven fogalmazzák meg.
                           
                           
                              (4)   Az értékelési csoport elkészíti az értesítésben szereplő makroprudenciális politikai intézkedés megfelelőségére vonatkozó értékelést és az arra vonatkozó vélemény vagy ajánlás tervezetét, figyelemmel a 2013/36/EU irányelv és az 575/2013/EU rendelet megfelelő követelményeire makroprudenciális és pénzügyi stabilitási szempontból, továbbá figyelemmel az igazgatótanács tagjai által a (3) bekezdés alapján felvetett érdemi aggályokra.
                           
                           
                              (5)   A vélemény vagy ajánlás tervezetét az értékelési csoport általi véglegesítést követően az ERKT titkársága haladéktalanul, a Darwinon keresztül benyújtja az igazgatótanács tagjainak.
                           
                           
                              (6)   Az igazgatótanács az értékelési csoport által készített értékelés és tervezet alapján dönt a vélemény vagy ajánlás tervezetéről. Az igazgatótanács határozatának meghozatalára írásbeli eljárásban kerül sor, kivéve, ha az ERKT eljárási szabályzatával összhangban összehívják az igazgatótanács ülését. Az igazgatótanács határozatát a 2013/36/EU irányelv 131. vagy 133. cikkében, illetve az 575/2013/EU rendelet 124., 164. vagy 458. cikkében meghatározott vonatkozó időszak lejárta előtt legalább egy EKB-munkanappal hozza meg.
                           
                           
                              (7)   Ha az ERKT értesítő hatóságokhoz intézett további információkérését követően kapott tájékoztatás továbbra sem tartalmazza a meghozni kívánt intézkedés megfelelőségének – többek között a 2013/36/EU irányelv és az 575/2013/EU rendelet vonatkozó követelményeinek való megfelelésének – értékeléséhez szükséges összes releváns információt, az ERKT adhat olyan véleményt, amelyben kimondja, hogy nem lehetséges a 2013/36/EU irányelv és az 575/2013/EU rendelet követelményeinek való megfelelést értékelni. Az ERKT adott esetben kedvezőtlen véleményt vagy ajánlást is kibocsáthat.”
                           
                        
                     
                  
                        4.
                     
                     
                        Az 5. cikk helyébe a következő szöveg lép:
                        
                           „5. cikk
                           Az ERKT-nak a makroprudenciális politikai intézkedésekkel kapcsolatos viszonosságra vonatkozó ajánlásai
                           
                              (1)   Ez a cikk irányadó az ERKT/2015/2 ajánlásnak az 1. cikk (2) bekezdésének b) pontja értelmében vett módosításaira.
                           
                           
                              (2)   A valamely tagállamtól érkező viszonossági kérés – többek között a 2013/36/EU irányelv 134. cikkének (5) bekezdése, illetve az 575/2013/EU rendelet 458. cikkének (8) bekezdése szerinti kérések – ERKT általi kézhezvételétől számított öt EKB-munkanapon belül az ERKT titkársága a kérést a Darwinon keresztül benyújtja a szakmai tanácsadó bizottság, az igazgatótanács és az értékelési csoport tagjainak.
                           
                           
                              (3)   A (2) bekezdésben említett információk továbbítását követő öt EKB-munkanapon belül az igazgatótanács tagjai bizonyíthatják az ERKT-nak, hogy az értesítésben szereplő makroprudenciális politikai intézkedésnek országukon belül jelentős határokon átnyúló kedvezőtlen tovagyűrűző hatásai lennének. A zökkenőmentes és hatékony eljárás biztosítása érdekében az igazgatótanács tagjai a vonatkozó információkat lehetőség szerint angol nyelven bocsátják az ERKT rendelkezésére.
                           
                           
                              (4)   Az értékelési csoport értékelést készít arról, hogy szükség van-e a viszonosságról szóló ajánlás elfogadására, szükség esetén az ERKT/2015/2 ajánlás módosításának tervezetével együtt. Az értékelési csoport javaslatot tesz a szakmai tanácsadó bizottságnak az értesítésben szereplő intézkedés tekintetében a viszonosság biztosítására, valamint azokra az eszközökre, amelyekkel a viszonosság az ERKT/2015/2 ajánlásnak megfelelően elérhető.
                           
                           
                              (5)   Az értékelési csoport a szakmai tanácsadó bizottság tagjaitól érkezett észrevételekre tekintettel mérlegeli az ERKT/2015/2 ajánlás módosításának tervezete felülvizsgálatának szükségességét, és az ERKT titkársága útján, Darwinon keresztül benyújtja az ERKT/2015/2 ajánlás módosításának tervezetét az igazgatótanácsnak.
                           
                           
                              (6)   Az igazgatótanács az értékelési csoport által készített értékelés és tervezet alapján dönt az ERKT/2015/2 ajánlás módosításának tervezetéről. Az igazgatótanács határozatának meghozatalára írásbeli eljárásban kerül sor, kivéve, ha az ERKT eljárási szabályzatával összhangban összehívják az igazgatótanács ülését.”
                           
                        
                     
                  
                        5.
                     
                     
                        A 7. cikk helyébe a következő szöveg lép:
                        
                           „7. cikk
                           Értékelési csoport
                           
                              (1)   Az értékelési csoport készíti el a makroprudenciális politikai intézkedésekre, a makroprudenciális politikai intézkedésekkel kapcsolatos viszonosságra és a harmadik országbeli anticiklikus tőkepufferrátákra vonatkozó értékeléseket, illetve az azokra vonatkozó vélemények vagy ajánlások tervezetét. Az értékelési csoport tagjainak és az abban részt vevő megfigyelőknek technikai és szakpolitikai szempontból egyaránt megfelelően magas rangú személyeknek kell lenniük.
                           
                           
                              (2)   Az értékelési csoport elnöke az ERKT titkárságának vezetője vagy kijelölt helyettese. Az értékelési csoport elnöke felelős az értékelési csoport munkájának előkészítéséért, a napirend meghatározását, az ülések összehívását és a megvitatandó témák javasolását is beleértve, továbbá elnököl az értékelési csoport ülésein.
                           
                           
                              (3)   Az értékelő csoport összetétele:
                              
                                          a)
                                       
                                       
                                          az ERKT titkárságának két képviselője, beleértve az értékelési csoport elnökét;
                                       
                                    
                                          b)
                                       
                                       
                                          az EKB felügyeleti funkciójának egy képviselője;
                                       
                                    
                                          c)
                                       
                                       
                                          az EKB makroprudenciális funkciójának egy képviselője;
                                       
                                    
                                          d)
                                       
                                       
                                          az Európai Bizottság egy képviselője;
                                       
                                    
                                          e)
                                       
                                       
                                          az Európai Bankhatóság (EBH) egy képviselője; és
                                       
                                    
                                          f)
                                       
                                       
                                          kilenc képviselő, amelyek az 1092/2010/EU rendelet 6. cikkének (1) bekezdése alapján az ERKT igazgatótanácsának szavazati joggal rendelkező tagjait adó különböző nemzeti hatóságokat képviselnek.
                                       
                                    Az f) pontban említett kilenc képviselő között szerepel legalább két képviselő azoktól a nemzeti hatóságoktól, amelyektől az 1092/2010/EU rendelet 11. cikke (1) bekezdésének c) pontja szerint az irányítóbizottság egy nemzeti tagját választották, valamint egy képviselő attól a hatóságtól, amelytől az 1092/2010/EU rendelet 5. cikkének (2) bekezdése szerint az ERKT első alelnökét választották, továbbá egy képviselő attól a hatóságtól, amelytől az 1092/2010/EU rendelet 13. cikkének (2) bekezdése szerint a szakmai tanácsadó bizottság elnökét kinevezték, feltéve, hogy e hatóságok a fenti f) pontban említett típusú hatóságok.
                           
                           
                              (4)   Azon nemzeti hatóságok jelölése alapján, amelyek az ERKT igazgatótanácsának szavazati joggal rendelkező tagjait adják, az igazgatótanács kinevezi a (3) bekezdésben említett kilenc képviselőt, figyelembe véve, hogy kiegyensúlyozott képviseletre van szükség az 1024/2013/EU tanácsi rendelet (*1) 2. cikkének 1. pontjában meghatározott, a mechanizmusban részt vevő tagállamok, illetve a mechanizmusban részt nem vevő tagállamok között. Kinevezésük ugyanarra az időtartamra szól, mint az irányítóbizottság vonatkozó nemzeti tagjának kinevezése; egyébként pedig a kinevezés három évre szól. Azon nemzeti hatóságok értékelési csoportban részt vevő képviselői, amely hatóságoktól nem választottak nemzeti tagot az irányítóbizottságba, újból kinevezhetők.
                           
                           
                              (5)   Az értékelési csoport minden más tagjának kinevezése határozatlan időre szól.
                           
                           
                              (6)   Az értékelési csoportban képviselt hatóságok a szükséges szakértelemtől és az értékelési csoport által az 1. cikk (2) bekezdése alapján elvégzendő értékelés típusától függően megváltoztathatják a képviselőjüket. Ezeket a változtatásokat az értékelési csoport elnökének jóvá kell hagynia.
                           
                           
                              (7)   Megfigyelők kérhetik, hogy hívják meg őket az értékelési csoportban a vitához való hozzászólás céljából történő részvételre. Megfigyelők lehetnek az 1092/2010/EU rendelet 6. cikkének (1) és (2) bekezdésében, valamint 13. cikkének (1) bekezdésében említett hatóságok képviselői. Amennyiben az ajánlás vagy vélemény a 2013/36/EU irányelv 131. cikkének (5a) bekezdésével, 133. cikkének (11) és (12) bekezdésével, illetve az 575/2013/EU rendelet 458. cikkének (4) bekezdésével összhangban készül, a Bizottság és az EBH képviselői megfigyelőként vesznek részt. Amennyiben az ajánlás vagy vélemény az 575/2013/EU rendelet 124. cikkének (2) bekezdésével vagy 164. cikkének (6) bekezdésével összhangban készül, az EBH képviselői megfigyelőként vesznek részt. Megfigyelőként meghívhatók az érintett harmadik országok érintett hatóságainak képviselői, ebben az esetben rájuk titoktartási megállapodások vonatkoznak.
                           
                           
                              (8)   Amennyiben az 1024/2013/EU tanácsi rendelet 5. cikkének (2) bekezdése alapján a nemzeti hatóság helyett az EKB küld értesítést nemzeti szintű makroprudenciális intézkedésről, az EKB-t két megfigyelő képviseli és az egyes érintett tagállamokat két megfigyelő képviseli.
                           
                           
                              (9)   Az 1. cikk (2) bekezdésének a) pontja szerinti makroprudenciális politikai intézkedések értékelése során felmerülő összeférhetetlenség megelőzése érdekében az értékelési csoport tagjainak jogállása ideiglenesen, helyettesítés nélkül megszűnik a tagállamok vagy az EKB képviselői vonatkozásában minden olyan esetben, amikor az érintett tagállam érintett hatóságai vagy az EKB küldött értesítést makroprudenciális politikai intézkedésről vagy vetett fel érdemi aggályokat az értékelési csoport által értékelendő makroprudenciális politikai intézkedéssel vagy a makroprudenciális politikai intézkedés tekintetében kért viszonossággal kapcsolatban.
                           
                           
                              (10)   Az értékelési csoport tagjai készítik el a 4. cikk (4) bekezdése, az 5. cikk (4) bekezdése és a 6. cikk (5) bekezdése szerinti vélemények vagy ajánlások tervezetét, amelyekről az igazgatótanács szavazhat. Az értékelési csoport törekedik arra, hogy tagjai körében konszenzust érjen el. Amennyiben a körülmények ezt szükségessé teszik, az értékelési csoport az igazgatótanácshoz benyújtott értékelésében többségi és kisebbségi álláspontot is megfogalmazhat.
                           
                        
                        
                           (*1)  A Tanács 1024/2013/EU rendelete (2013. október 15.) az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról (HL L 287., 2013.10.29., 63. o.).”"
                        
                     
                  
         
            2. cikk
            Átmeneti rendelkezés
            Az ERKT/2015/4 határozat 7. cikkével összhangban kinevezett képviselők az ERKT/2015/4 határozat 7. cikkének (4) bekezdésében említett jelenlegi hivatali idejük végéig hivatalban maradnak.
         
         
            3. cikk
            Hatálybalépés
            Ez a határozat 2021. augusztus 6-án lép hatályba.
         
         
            Kelt Frankfurt am Mainban, 2021. augusztus 6-án.
            
               Francesco MAZZAFERRO
               
                  az ERKT titkárságának vezetője
               
               
                  az ERKT igazgatótanácsa nevében
               
            
         
         
            (1)  HL L 331., 2010.12.15., 1. o.
         
         
            (2)  HL C 58., 2011.2.24., 4. o.
         
         
            (3)  Az Európai Rendszerkockázati Testület ERKT/2015/4 határozata (2015. december 16.) a nemzeti makroprudenciális politikai intézkedésekről az illetékes hatóságok által küldött értesítéseknek, valamint az ERKT véleményei és ajánlásai kiadásának koordinálására szolgáló keretrendszerről és az ERKT/2014/2 határozat hatályon kívül helyezéséről (HL C 97., 2016.3.12., 28. o.).
         
            (4)  Az Európai Parlament és a Tanács 2013/36/EU irányelve (2013. június 26.) a hitelintézetek tevékenységéhez való hozzáférésről és a hitelintézetek prudenciális felügyeletéről, a 2002/87/EK irányelv módosításáról, a 2006/48/EK és a 2006/49/EK irányelv hatályon kívül helyezéséről (HL L 176., 2013.6.27., 338. o.).
         
            (5)  Az Európai Parlament és a Tanács 575/2013/EU rendelete (2013. június 26.) a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról (HL L 176., 2013.6.27., 1. o.).
         
            (6)  Az Európai Parlament és a Tanács (EU) 2019/876 rendelete (2019. május 20.) az 575/2013/EU rendeletnek a tőkeáttételi mutató, a nettó stabil forrásellátottsági ráta, a szavatolótőkére és a leírható, illetve átalakítható kötelezettségekre vonatkozó követelmények, a partnerkockázat, a piaci kockázat, a központi szerződő felekkel szembeni kitettségek, a kollektív befektetési formákkal szembeni kitettségek, a nagykockázat-vállalások és az adatszolgáltatási és nyilvánosságra hozatali követelmények tekintetében történő módosításáról, valamint a 648/2012/EU rendelet módosításáról (HL L 150., 2019.6.7., 1. o.).
         
            (7)  Az Európai Parlament és a Tanács (EU) 2019/878 irányelve (2019. május 20.) a 2013/36/EU irányelvnek a mentesített szervezetek, a pénzügyi holding társaságok, a vegyes pénzügyi holding társaságok, a javadalmazás, a felügyeleti intézkedések és hatáskörök, valamint a tőkefenntartási intézkedések tekintetében történő módosításáról (HL L 150., 2019.6.7., 253. o.).
         
            (8)  Az Európai Parlament és a Tanács (EU) 2019/2176 rendelete (2019. december 18.) a pénzügyi rendszer európai uniós makroprudenciális felügyeletéről és az Európai Rendszerkockázati Testület létrehozásáról szóló 1092/2010/EU rendelet módosításáról (HL L 334., 2019.12.27., 146. o.).